Document ID: /roh_data/filtered/fineweb-2-filterrobots_roh.jsonl.gz/50902

Per l'Uniun sportiva da Schluein Glion èsi ideal da metter a disposiziun lur plazza da ballape per clubs sco ils Grasshoppers.
Quels pajan era insatge per duvrar nossa infrastructura. Equipas da pli grond renum stuain nus pajar per ch’ellas vegnan e quai na fa betg senn per nossa regiun.
Trais dis ha il club dals Grasshoppers da Turitg duvrà la plazza a Schluein Crap Gries. Els quintan uschia da pudair sa preparar bain sin l'entschatta dal campiunadi da la Super League. L'emprim gieu per ils Grasshoppers ha lieu ils 25 da fanadur cunter Basilea.
La malaura n'ha betg carmalà massa glieud da guardar ils trenaments a Schluein. Ils giugaders sezs èn dentant stads motivads da chattar lur meglra furma.